Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: a Mátrai Tájvédelmi Körzet részét képei, melyre 15/2008. (VI. 3.) KvVM rendeletben kihirdetett természetvédelmi
Paragraph Index: 651

4. Az üzemmódok megállapítására, megváltoztatására vonatkozó erdõtervezési szempontok 4.1. A Kékes-észak erdõrezervátum magterületén található erdõkre, valamint a védett természeti területen található hársas törmeléklejtõ-erdõkre (Mercuriali-Tilietum), szilikát sziklaerdõkre (Sorbo-Quercetum), molyhos tölgyes bokorerdõkre (Ceraso-Quercetum pubescentis), valamint sziklaerdõk minden állományára, a mészkerülõ bükkös és tölgyes erdõk (Luzulo-Quercetum, Luzulo-Fagetum) vánkosmohás (Leucobryum glaucum) típusaira, továbbá a szurdokerdõkre, a fûz, nyár, éger és kõrisligetekre, és a láperdõkre vonatkozóan faanyagtermelést nem szolgáló üzemmódot kell megállapítani. 4.2. A fokozottan védett természeti területen lévõ, de erdõrezervátum magterületéhez nem tartozó, természetes, természetszerû vagy származékerdõkben erdõgazdálkodás elsõsorban folyamatos erdõborítást biztosító üzemmódok keretében folytatható. 4.3. Szálaló üzemmódú erdõgazdálkodásra tölgyes faállománytípusú erdõkben csak kisebb területen, kísérleti jelleggel célszerû átállni. 4.4. Szálaló üzemmódú erdõgazdálkodás elsõsorban az elegyes, rendszeres magtermõ kort elért faállománnyal borított, lehetõleg vegyes korú és változatos térbeli szerkezetû erdõkben folytatható, javasoltan a természetes, természetszerû és származék erdõkbõl álló, nagyobb kiterjedésû, és megfelelõen feltárt erdõtömbökben. 4.5. Átalakító üzemmódot kell megállapítani, illetve engedélyezni azokban az erdõkben, amelyekben az erdõgazdálkodó hosszútávon szálaló üzemmódban kíván gazdálkodni, de az erdõ faállomány-viszonyai a szálaló üzemmódba sorolást még nem teszik lehetõvé.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes